Mga wikang Romanse

Ang mga wikang Romanse (kilala rin bilang mga wikang Romaniko, wikang Latino o wikang Neo-Latino) ay isang sangay ng subpamilyang Italiko ng Indo-Europeong pamilya ng wika, na tumutukoy sa mga wikang nagmula sa Latin, ang wika ng sinaunang Roma. Mayroong halos 800 milyong mananalita ang mga wikang Romanse sa buong mundo, lalo na sa Europa at sa Kaamerikahan (the Americas), at sa iba't-ibang bahagi ng mundo.

Ang mga pinakamalaking isinapamantayang wikang Romanse ay Espanyol (Kastila), Portuges, Pranses, Italyano, Rumano at Katalan. Mayroon ring mga wikang Romanse na may mas maliliit na pamayanan ng mga mananalita, ngunit mahirap bilangin ito. Maaaring magbigay ng konserbatibong taya na 25 wika ayon sa isang mahigpit na pagsisiyasat.

 Tingnan din 
 Latinong Amerika
 Tala ng mga wikang Romanse
 Unyong Latino
 Wikang Espanyol
 Wikang Pranses
Wikang Portuges
 Wikang Italyano
Wikang Rumano
 Wikang Katalan
 Mag-anak ng mga wika

*